Frem fra Glemselen kap. 14

Frem fra Glemselen kap. 14 er den fjortende platen i serien Frem fra Glemselen, med Rita Engebretsen og Helge Borglund. Platen kom på markedet juni 1984, og markerte 10-årsjubileet for «Frem fra Glemselen»-serien. Engebretsen & Borglund fikk en del medieomtale i anledning dette. Over en million plater hadde gått ut til det norske folk, og plateserien hadde blitt Norges mest solgte. På den fjortende platen hadde teamet bak serien lyst til å gjøre noe ekstra, så de gikk bort fra de tradisjonelle skillingsvisene, og spilte i stedet inn en del klassiske viser som «Anna Lovinda» av Erik Bye, og «We'll Meet Again» på norsk. 

Med på platen som gjesteartist er også Kirsti Sparboe med sine to slagere fra 1960-tallet: «Hjem» og «Nordlandsnetter». Selv om platen fikk god kritikk, ble den heller lunken mottatt av publikum, som gjerne ville ha de tragisk sørgelige skillingvisene. Atter andre mente at viseutvalget fint føyde seg inn blant skillingsvisene, og tross alt var det med en del hundre år gamle viser som «Lili Marleen» og «Det var en lørdag aften»

Sporliste
«Gamle Svarten» (Kennedy/Carr) sunget av Helge Borglund
«Hjem» (Trad/Arne Bendiksen), sunget av Kirsti Sparboe
«Ned i dalen» (K. Svendsen/A. Svendsen), sunget av Rita Engebretsen
«Anna Lovinda» (Erik Bye), sunget av Helge Borglund
«Det var en lørdag aften» (Ukjent), sunget av Rita Engebretsen
«Jacob Skjærsliper» (Nordmann Andersen/Pedersen), sunget av Helge Borglund
«Vi sees igjen» (R. Parker/J. Thoresen), sunget av Helge Borglund
«Nordlandsnetter» (B. Moe/S. Jarnæs), sunget av Kirsti Sparboe
«Farvel, Jimmy farvel» (J. Vaughn/H. Thoresen), sunget av Rita Engebretsen
«Godnatt lille firbente venn» (Gård Gulliksen), sunget av Rita Engebretsen
«Der roser aldri dør» (Janie Metzgar), sunget av Helge Borglund
«Lili Marleen» (N. Schulze/E. Damvig-T. Nordvik), sunget av Rita Engebretsen

Andre medvirkende
Idé og opplegg: Per Johan Skjærstad
Produsent: Ole Vidar Lien for Allegro A/S
Innspilt i Rosenborg Studio, mai 1984
Teknikere: Per Sveinson, Espen Randbøl
Arrangement: Pete Knutsen, Jørn Kolsrud
Gjesteartist: Kirsti Sparboe
Cover: BM Design A/S
Tangentinstrumenter og gitar: Pete Knutsen
Bass: Terje Methi
Trommer: Thor Andreassen
Kor: Kari Gjærum, Hege Schøyen, Håkon Iversen

Utgivelser
 1984 LP/MC PolyGram Records Philips 822 429 
 2005 CD Nidelven Grammofon/Universal NCD 0506

Frem fra Glemselen-album
Musikkalbum fra 1984